אלג'רו אלייה

אליירו אלייה (בהולנדית: Eljero Elia; נולד ב-13 בפברואר 1987) הוא כדורגלן הולנדי המשחק בקבוצת בדן האג בעמדת הקיצוני.

קריירה 
אלייה החל את הקריירה שלו בקבוצות נוער בהולנד, ולבסוף הצטרף לקבוצת הנוער של ADO דן האג, אשר בקבוצת הבוגרים שלה ערך את הופעתו הראשונה ב-2004 בעודו בן 17. לאחר 3 עונות בדן האג לא חידש את חוזהו והיה לשחקן מחוזר בהולנד, כאשר מספר מהקבוצות הבכירות בליגה, כולל אייאקס אמסטרדם ופ.ס.וו. איינדהובן, ביקשו להחתימו אצלן. לבסוף בחר אלייה בקבוצה הצנועה יותר טוונטה אנסחדה, בה שיחק שלוש עונות נוספות עד ל-2009. בעונתו האחרונה הרשים אלייה וכבש 9 שערים ב-34 משחקים במדי טוונטה.

ב-5 ביולי באותה שנה עבר אלייה מטוונטה לקבוצת המבורג הגרמנית. אלייה חתם עם המבורג על חוזה בן 5 שנים והמבורג נאלצה לשלם לטוונטה 8 מיליון אירו בעבור ההעברה. בעונתו הראשונה בהמבורג שיחק אלייה ב-23 משחקים וכבש 5 שערים. עם סיומה היה אלייה למרכזן של מספר שמועות בדבר קבוצות בכירות מליגות שונות בעולם הרוצות בו, אך זה הכחיש את חלקן וצוטט כי בכוונתו להישאר בהמבורג.

באוגוסט 2011 עבר אלייה ליובנטוס האיטלקית. ביולי 2012 עבר אלייה לורדר ברמן הגרמנית. ב-23 בדצמבר 2014 הושאל לסאות'המפטון מהפרמייר ליג.

ב-6 באוגוסט 2015 חתם אלייה לשנתיים בפיינורד.

בקיץ 2017 חתם אלייה באיסטנבול בשאקשהיר הטורקית.

ב-19 באוגוסט 2020 חתם באוטרכט מליגת העל ההולנדית בחוזה לשנתיים.

ב-18 בנובמבר 2021 חזר לאחר 14 שנה לקבוצת נעוריו דן האג.

בנבחרת הולנד 
מאמני נבחרות הולנד החלו לזמן את אלייה לנבחרות הצעירות מעט לאחר שהחל לשחק בדן האג, והופעתו הראשונה במדים הלאומיים נרשמה כבר ב-2005. משחקו הראשון בנבחרת הבוגרת נערך במסגרת משחק ידידות כנגד נבחרת יפן בכדורגל. אלייה נכנס במחצית השנייה כמחליפו של אריאן רובן ובישל שני שערים. במשחק הבא, הפעם במסגרת מוקדמות מונדיאל 2010 כנגד נבחרת סקוטלנד בכדורגל הבקיע אלייה את שער הניצחון של נבחרתו במשחק האחרון בשלב המוקדמות.

תארים 
יובנטוס
 אליפות איטליה: 

פיינורד
 אליפות הולנד: 
 הגביע ההולנדי: 

איסטנבול בשאקשהיר
 אליפות טורקיה: 

נבחרת הולנד בכדורגל
 גביע העולם: 2010 (מקום שני)

תארים אישיים
 פרס יוהאן קרויף (הכדורגלן הצעיר של העונה בהולנד):

קישורים חיצוניים

הערות שוליים 

חלוצי כדורגל הולנדים
כדורגלנים הולנדים
כדורגלני דן האג
כדורגלני טוונטה
כדורגלני המבורג
כדורגלני יובנטוס
כדורגלני ורדר ברמן
כדורגלני סאות'המפטון
כדורגלני פיינורד
כדורגלני איסטנבול בשאקשהיר
כדורגלני נבחרת הולנד
כדורגלני מונדיאל 2010
הולנדים ממוצא סורינאמי
כדורגלני אוטרכט
הולנדים שנולדו ב-1987